1993R3448 — SL — 02.12.2000 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA SVETA (ES) št. 3448/93

z dne 6. decembra 1993

o trgovinskih režimih za nekatero blago, pridobljeno s predelavo kmetijskih proizvodov







SVET EVROPSKE UNIJE JE ob upoštevanju Pogodbe o ustanovitvi Evropske gospodarske skupnosti in zlasti členov 43 in 113 Pogodbe, ob upoštevanju predloga Komisije ( 1 ), ob upoštevanju mnenja Evropskega parlamenta ( 2 ), ob upoštevanju mnenja Ekonomsko-socialnega odbora ( 3 ), ker členi 38 do 47 Pogodbe določajo vzpostavitev skupne kmetijske politike za kmetijske proizvode iz Priloge II k Pogodbi; ker se nekateri kmetijski proizvodi uporabljajo v številnih proizvodih, ki jih Priloga II k Pogodbi ne zajema; ker je v okviru skupne kmetijske in trgovinske politike treba zagotoviti ukrepe, ki bi upoštevali vpliv trgovine s takšnimi proizvodi na cilje člena 39 Pogodbe in vpliv sprejetih ukrepov za izvajanje člena 43 Pogodbe na gospodarski položaj takšnih proizvodov, glede na razlike med stroški nabave kmetijskih proizvodov v in zunaj Skupnosti ter razlike v ceni kmetijskih proizvodov; ker Pogodba določa, da sta kmetijska in trgovinska politika politiki Skupnosti; ker je zaradi doseganja ciljev Pogodbe za nekatero blago, nastalo po predelavi kmetijskih proizvodov, treba določiti splošna in vsestranska pravila za trgovino s tem blagom, ki bi veljala za celotno Skupnost; ker Uredba Sveta (ES) št. 3033/80 z dne 11. novembra 1980 o ureditvah trgov za nekatero blago, pridobljeno s predelavo kmetijskih proizvodov ( 4 ), določa, da se pri uvozu tega blaga plača dajatev, ki jo sestavlja nespremenljivi del za zaščito predelovalne industrije in spremenljivi del za izravnavo morebitnih razlik med cenami za te kmetijske proizvode v Skupnosti in na svetovnem trgu; ker je treba ohraniti splošni pristop določil Uredbe (ES) št. 3033/80 z nekaterimi razširitvami in prilagoditvami, opredeljenimi spodaj; ker pa je za blago iz tabele 1 Priloge B, za katere trenutno velja ta ureditev, treba pripraviti seznam kmetijskih proizvodov, pri katerih se razlika v cenah na svetovnem trgu in v cenah v Skupnosti lahko izravna pri uvozu, po drugi strani pa je treba zagotoviti možnost, da se med temi kmetijskimi proizvodi določijo osnovni proizvodi, pri katerih takšne razlike dejansko nastajajo, količine drugih kmetijskih proizvodov, enakovrednih kmetijskih proizvodov ali proizvodov, pridobljenih s predelavo, ki se pretvorijo v ustrezno količino osnovnih proizvodov; ker so zaradi upoštevanja razvoja v sporazumih Skupnosti in v skupni kmetijski politiki potrebne nekatere spremembe predpisov, ki se uporabljajo za trgovino s tem blagom; ker Uredba (ES) št. 3033/80 ne zajema nekaterega blaga iz poglavij 1 do 24 kombinirane nomenklature; ker se to blago pridobiva tudi z uporabo kmetijskih proizvodov, za katere velja skupna kmetijska politika; ker morajo zato dajatve pri uvozu takega blaga pokrivati tudi razliko med svetovnimi cenami in cenami na trgu Skupnosti za kmetijske proizvode, ki se uporabljajo v proizvodnji tega blaga, ter zagotoviti zaščito zadevne predelovalne industrije; ker je zato treba poenotiti predpise za vso blago, ki se pretežno pridobivajo iz kmetijskih proizvodov; ker mora Skupnost v okviru sklenjenih sporazumov takšne dajatve v celoti ali deloma omejiti samo na razlike v cenah kmetijskih proizvodov, ki se uporabljajo pri proizvodnji tega blaga; ker je zato za to blago treba tudi določiti tisti del celotnih dajatev, ki pokriva razliko med cenami upoštevanih kmetijskih proizvodov; ker ima za osnovne proizvode izravnava razlik med svetovnimi cenami in cenami na trgu Skupnosti obliko prelevmanov; ker je treba ohraniti tesno povezavo med izračunom dela dajatev v obliki kmetijske komponente za predelano blago in dajatvami za osnovne proizvode, ki se uvažajo v nespremenjenem stanju; ker je zaradi preprečevanja nepotrebnih formalnosti treba izvzeti majhne količine in državam članicam dovoliti, da količin in zneskov za določene transakcije ne usklajujejo, če je bilanca količin in zneskov sama po sebi nepomembna; ker izvajanje preferencialnih sporazumov ne sme otežiti postopkov v trgovini s tretjimi državami; ker morajo izvedbene določbe zagotavljati, da se blago, prijavljeno za izvoz v okviru preferencialnih sporazumov, dejansko ne izvozi po splošno veljavni ureditvi in obratno; ker se je treba dogovoriti za izvozna nadomestila za nekatere kmetijske proizvode, ki se uporabljajo pri proizvodnji blaga, ki jih ne zajema Priloga II k Pogodbi, da ne bi bili proizvajalci takega blaga kaznovani za cene, po katerih morajo kupovati svoje zaloge zaradi skupne kmetijske politike; ker pa lahko takšna nadomestila pokrivajo samo razliko v cenah kmetijskega proizvoda na trgu Skupnosti in na svetovnem trgu; ker morajo biti ti dogovori del skupne ureditve zadevnih trgov; ker člen 13 Uredbe Sveta (ES) št. 1766/92 z dne 30. junija 1992 o skupni ureditvi trga za žito ( 5 ) in ustrezni členi drugih uredb o skupnih ureditvah trgov za kmetijske proizvode določajo dodeljevanje takšnih nadomestil; ker je treba sprejeti izvedbene določbe po postopku za upravni odbor iz člena 23 Uredbe (ES) št. 1766/92 in ustreznih členov drugih zadevnih uredb; ker je višino nadomestil treba določiti po enakem postopku kakor višino nadomestil za kmetijske proizvode, ki se izvažajo v nespremenjenem stanju; ker je treba oblikovati izvedbene določbe za ta postopek predvsem ob upoštevanju proizvodnih postopkov za to blago; ker je treba izvedbene določbe oblikovati na isti podlagi; ker se mehanizem zaščite kmetijstva iz te uredbe lahko v izjemnih okoliščinah izkaže kot pomanjkljiv; ker ta nevarnost obstaja tudi v okviru preferencialnih sporazumov; ker je treba preprečiti, da bi v takšnih primerih trg Skupnosti ostal brez zaščite pred motnjami, ki bi lahko zato nastale, in je zato treba predvideti vse potrebne ukrepe, da bi jih lahko hitro sprejeli; ker je treba Uredbo Sveta (ES) št. 2913/92 z dne 12. oktobra 1992 o uvedbi skupne carinske tarife ( 6 ) razširiti na trgovino, ki jo zajema ta uredba; ker je razlikovanje med kmetijskimi proizvodi iz Priloge II k Pogodbi in blagom, ki ga Priloga II ne zajema, merilo, ki je posebno za Skupnost, ter temelji na razmerah v kmetijstvu in živilski industriji v Skupnosti; ker so lahko razmere v nekaterih tretjih državah, s katerimi Skupnost sklepa sporazume, bistveno drugačne; ker je zato treba v teh sporazumih predvideti možnost razširitve splošnih pravil, ki se uporabljajo za predelane kmetijske proizvode, ne zajete v Prilogi II k Pogodbi, da se smiselno uporabljajo za kmetijske proizvode iz Priloge II k Pogodbi; ker uredba zahteva podrobne izvedbene določbe; ker je primerno, da se te določbe oblikujejo po posvetovanju z upravnim odborom, v katerem so zastopane države članice; ker morajo te določbe vključevati predvsem določbe za določanje količin osnovnih proizvodov, za katere se šteje, da so bili uporabljeni pri proizvodnji blaga iz Uredbe (ES) št. 3033/80, in ki so navedeni v tabeli I Priloge B k tej uredbi, ki nadomešča Uredbo Sveta (ES) št. 3034/80 z dne 11. novembra 1980 o količinah osnovnih proizvodov, za katere se šteje, da so bili uporabljeni pri proizvodnji blaga iz Uredbe (ES) št. 3033/80 ( 7 ), SPREJEL NASLEDNJO UREDBO:







Člen 1

▼M1

1. Ta Uredba določa tržno ureditev za nekatere proizvode, opredeljene v Prilogi B.

▼M3

2. Za namene te uredbe:

— „kmetijski proizvodi“ pomeni proizvode, zajete v Prilogi I k Pogodbi,

— „blago“ pomeni proizvode, ki niso zajeti v Prilogi I k Pogodbi in so navedeni v Prilogi B k tej uredbi.

Vendar pa se izraz „blago“, ki je uporabljen v poglavju 2 naslova 1 in členu 11 nanaša na proizvode, ki niso zajeti v Prilogi I k Pogodbi in ki so zajeti v ustreznih prilogah k Uredbam o skupni ureditvi trgov v kmetijskem sektorju.

▼M1

2a. Za uporabo nekaterih preferencialnih sporazumov:

— „kmetijska komponenta“ pomeni del dajatev, ki ustreza carinskim dajatvam, določenih s skupno carinsko tarifo za kmetijske proizvode iz Priloge A, ali, kjer je to ustrezno, dajatvam, ki se uporabljajo za kmetijske proizvode iz zadevnih držav za količino kmetijskih proizvodov, za katere se šteje, da so bili uporabljeni, kakor je opredeljeno v členu 13,

— „nekmetijska komponenta“ pomeni del dajatev, ki ustreza carinskim dajatvam, določenim s skupno carinsko tarifo, znižan za kmetijsko komponento, kakor je določena v prvi alinei,

— „osnovni proizvodi“ pomenijo tiste kmetijske proizvode iz Priloge A k tej uredbi ali vsebovane v teh proizvodih ali proizvode, ki nastanejo pri njihovi predelavi, za katere dajatve, objavljene v skupni carinski tarifi, služijo za določitev kmetijske komponente pri dajatvah, ki se uporabljajo za te proizvode.

▼B

3. Ta uredba se lahko uporablja tudi za nekatere kmetijske proizvode v okviru preferencialne trgovine.

V tem primeru se s sporazumom določi seznam tistih kmetijskih proizvodov, za katere veljajo ta pravila blagovne menjave.







NASLOV I

TRŽNA UREDITEV

▼M1







POGLAVJE I

Uvoz







Oddelek I

Trgovina z državami nečlanicami

Člen 2

1. Razen če ta uredba ne določa drugače, se za proizvode iz Priloge B uporablja skupna carinska tarifa.

Za proizvode iz tabele 1 Priloge B so dajatve sestavljene iz carine po vrednosti, ki je določena kot „fiksna komponenta“, in posebnega zneska v ekujih, ki je določen kot „kmetijska komponenta“.

Za proizvode iz tabele 2 Priloge B je kmetijska komponenta del dajatve, ki se uporablja pri uvozu teh proizvodov.

2. S pridržkom členov 10 in 10a je prepovedano določanje kakršnih koli carinskih dajatev ali dajatev z enakovrednim učinkom, razen dajatev iz odstavka 1.

3. Splošna pravila za razlago kombinirane nomenklature in splošna pravila za uporabo nomenklature se uporabljajo za razvrstitev proizvodov, ki jih zajema ta uredba; carinska nomenklatura, ki izhaja iz uporabe te uredbe, se vključi v skupno carinsko tarifo.

4. Izvedbene določbe za uporabo te uredbe se sprejmejo v skladu s postopkom iz člena 16.

Člen 3

(Črtan)

Člen 4

1. Če določa skupna carinska tarifa najvišjo carinsko stopnjo, dajatev iz člena 2 ne sme presegati te najvišje carinske stopnje.

Če se najvišja carinska stopnja iz prejšnjega pododstavka lahko uporablja samo pod posebnimi pogoji, je treba te pogoje določiti po postopku iz člena 11(1) Uredbe Sveta (EGS) št. 2658/87 z dne 23. julija 1987 o carinski in statistični nomenklaturi ter o skupni carinski tarifi ( 8 ).

2. Če vključuje najvišja carinska stopnja carino po vrednosti in dodatno dajatev za različne vrste sladkorja, izraženega s saharozo (ad s/z), ali za moko (ad f/m), takšne dodatne dajatve ustrezajo dajatvam, ki so določene v skupni carinski tarifi.

Člen 5

(Črtan)







Oddelek II

Preferencialna trgovina

Člen 6

1. Kmetijska komponenta, ki se uporablja v okviru preferencialne trgovine, je poseben znesek, ki je določen v skupni carinski tarifi.

Če pa zadevna država ali države izpolnjujejo zahteve zakonodaje Skupnosti za predelane kmetijske proizvode, če določajo iste osnovne proizvode kakor Skupnost, zajemajo isto blago in uporabljajo iste koeficiente kakor Skupnost:

(a) se ta kmetijska komponenta lahko določi na podlagi dejansko uporabljenih količin osnovnih proizvodov, če je Skupnost sklenila sporazum o carinskem sodelovanju, ki predvideva določanje teh količin;

(b) se lahko dajatve, ki veljajo za uvoz osnovnega proizvoda, nadomestijo z zneskom, ki se določi na podlagi razlik med cenami kmetijskih proizvodov v Skupnosti in v zadevni državi ali na zadevnem območju, ali z zneskom, ki izravnava skupno določeno ceno, priznano za zadevno območje;

(c) če so pri uporabi točke (b) ugotovljeni zneski, ki le malo vplivajo na blago iz sporazumov, se ta režim lahko nadomesti s sistemom pavšalnih zneskov ali stopenj.

2. Kmetijske komponente z vsemi znižanji, ki veljajo za uvoz na podlagi preferencialnega sporazuma, se pretvorijo v nacionalno valuto po menjalnem tečaju, kakor velja za nepreferencialno trgovino.

3. Carine po vrednosti, ki ustrezajo kmetijski komponenti dajatve za proizvode iz tabele 2 Priloge B, se lahko nadomestijo z drugo kmetijsko komponento, če tako določa preferencialni sporazum.

4. Izvedbene določbe za uporabo tega člena se sprejmejo v skladu s postopkom iz člena 16.

Po potrebi se te izvedbene določbe nanašajo zlasti na:

— pripravo in razpošiljanje potrebnih dokumentov za odobritev teh sporazumov,

— potrebne ukrepe za preprečevanje motenj v trgovini,

— seznam osnovnih proizvodov.

5. Če so potrebne metode za analizo kmetijskih proizvodov, se uporabijo iste metode kakor za določanje nadomestil za izvoz teh kmetijskih proizvodov v tretje države.

6. Komisija objavi dajatve, ki izhajajo iz uporabe sporazumov iz odstavkov 2 in 3.

Člen 7

1. Če preferencialni sporazum določa zniževanje ali postopno opuščanje nekmetijskega dela dajatev, se to pri izdelkih iz tabele 1 Priloge B nanaša na fiksni del dajatev.

2. Če preferencialni sporazum določa, da je treba znižati višino kmetijske komponente ne glede na to, ali je to znotraj ali zunaj okvirov carinske kvote, se izvedbene določbe za določanje in izvedbo takega znižanja kmetijske komponente sprejme po postopku iz člena 16 pod pogojem, da sporazum določa:

— proizvode, na katere se nanaša takšno znižanje,

— količino blaga ali vrednost vseh kvot, za katere to znižanje velja, ali metode izračunavanja teh količin ali vrednosti,

— faktorje, ki določajo znižanje kmetijske komponente.

3. Podrobna pravila za uvedbo in izvedbo znižanj nekmetijskih delov dajatve se sprejmejo v skladu s postopkom iz člena 16.

4. Komisija objavi dajatve, ki izhajajo iz uporabe preferencialnih sporazumov iz odstavkov 1 in 2.

▼B







POGLAVJE 2

Izvoz

Člen 8

1. Pri izvozu blaga so lahko uporabljeni kmetijski proizvodi, ki izpolnjujejo pogoje iz člena 9(2) Pogodbe, upravičeni do nadomestila, kakor ga določajo uredbe o skupnih ureditvah trgov za zadevna področja.

Izvozna nadomestila se ne odobrijo za kmetijske proizvode, ki so sestavni del blaga, ne zajetega s tržno ureditvijo, ki določa izvozna nadomestila za proizvode, izvožene v obliki takšnega blaga.

2. Seznam blaga, ki izpolnjuje pogoje za nadomestila, se določi ob upoštevanju:

— vpliva razlike med cenami na trgu Skupnosti in na svetovnem trgu za kmetijske proizvode, ki so bili uporabljeni pri njihovi proizvodnji;

— potrebe, da se ta razlika v celoti ali deloma pokrije, da se omogoči izvoz kmetijskih proizvodov, uporabljenih za to blago.

Seznam se določi v skladu z uredbami o skupnih ureditvah trga za kmetijske proizvode.

3. Skupne izvedbene določbe za nadomestila iz tega člena se sprejmejo po postopku iz člena 16.

Višina nadomestil se določi po enakem postopku kakor višina nadomestil za kmetijske proizvode, ki se izvažajo v nespremenjenem stanju.

4. Če se v okviru preferencialnega sporazuma vzpostavi režim neposredne izravnave iz člena 6(1)(b), se zneski, ki se izplačujejo pri izvozu v državo ali države iz sporazuma, določijo skupaj in na enaki podlagi kakor kmetijske komponente, pod pogoji, določenimi v sporazumu.

Ti zneski se določijo v skladu s postopkom iz člena 16. Po enakem postopku se sprejmejo tudi izvedbene določbe, ki so lahko potrebne v skladu s tem odstavkom, in zlasti ukrepi za zagotovitev, da se blago, prijavljeno za izvoz po preferencialnem sporazumu, dejansko ne izvozi zunaj preferencialnega sporazuma ali obratno.

Če so potrebne metode za analizo kmetijskih proizvodov, se uporabijo enake metode kakor za določanje nadomestil za izvoz teh kmetijskih proizvodov v tretje države.

▼M3

5. Skladnost z omejitvami, ki izhajajo iz sporazumov, sklenjenih v skladu s členom 300 Pogodbe se zagotovi na podlagi potrdil, izdanih za določena referenčna obdobja, in dopolni z zneskom, predvidenim za male izvoznike.

6. Znesek, do katerega so lahko mali izvozniki oproščeni predložitve potrdil skladno s sporazumi o izvoznih nadomestilih znaša 50 000 EUR na leto. Ta prag se lahko prilagodi skladno s postopkom iz člena 16.

▼B

Člen 9

Če se v skladu z uredbo o skupni ureditvi trga za izvoz kmetijskega proizvoda iz Priloge A uporabljajo dajatve, prelevmani ali drugi ukrepi, se lahko v skladu s postopkom iz člena 16 in ob upoštevanju posebnega interesa predelovalne industrije odloči za ustrezne ukrepe za nekatero blago, če bi izvoz le-tega zaradi visokega deleža katerega od kmetijskih proizvodov in zaradi načina njihove uporabe lahko oviral doseganje ciljev v tem kmetijskem sektorju.







NASLOV II

SPLOŠNE DOLOČBE

Člen 10

Če obstaja nevarnost, da bi znižanje kmetijske komponente, ki se uporablja za uvoz blaga v okviru preferencialnega sporazuma, lahko povzročilo motnje na kmetijskih trgih ali na trgih s temi proizvodi, se zaščitne klavzule, ki veljajo za uvoz kmetijskih proizvodov, uporabijo tudi za izdelke iz Priloge B.

Pri oceni morebitnih motenj je treba upoštevati značilnosti blaga, ki se dejansko uvaža v okviru preferencialnih sporazumov, v primerjavi z značilnostmi blaga, ki se je tradicionalno uvažalo pred sklenitvijo teh sporazumov.

▼M1

Člen 10a

1. Da bi preprečili neugodne posledice na trgu Skupnosti, ki se lahko pojavijo zaradi uvoza nekaterih proizvodov, pridobljenih pri predelavi kmetijskih proizvodov in naštetih v Prilogi C, je za uvoz enega ali več takih proizvodov, za katere je carinska stopnja določena v skupni carinski tarifi, treba plačati dodatno uvozno dajatev, če so izpolnjeni pogoji iz člena 5 sporazuma, razen če ni verjetno, da bi uvoz povzročil motnje na trgu Skupnosti, ali če bi bile posledice nesorazmerne z zastavljenim ciljem.

2. Sprožitvene cene, pod katerimi se lahko določi dodatna uvozna dajatev, so tiste, ki jih Skupnost pošlje Svetovni trgovinski organizaciji.

Sprožitvene količine, ki jih je treba preseči, da bi se lahko uvedle dodatne uvozne dajatve, se med drugim določijo na podlagi podatkov o uvozu v Skupnost v treh letih, preden se pojavijo ali se zdi verjetno, da se bodo pojavile neugodne posledice iz odstavka 1.

3. Uvozne cene, ki jih je treba upoštevati pri določanju dodatnih uvoznih dajatev, se določijo na podlagi cif uvoznih cen za zadevne pošiljke.

4. Podrobna izvedbena pravila se sprejmejo v skladu s postopkom iz člena 16.

Ta pravila se nanašajo zlasti na:

(a) proizvode, za katere se na podlagi člena 5 Sporazuma uporabljajo dodatne uvozne dajatve;

(b) druga potrebna merila za uporabo odstavka 1 v skladu s členom 5 Sporazuma.

▼M3

Člen 11

1. Uvoz kmetijskih proizvodov za postopke aktivnega oplemenitenja je podvržen predhodnemu pregledu glede izpolnjevanja gospodarskih pogojev iz člena 117(c) Uredbe (EGS) št. 2913/92. Skladno s členom 552 Uredbe Komisije (EGS) št. 2454/93 ( 9 ) se šteje, da so ti pogoji izpolnjeni.

Nadalje, in skladno z Uredbo (EGS) št. 2454/93, se prav tako šteje, da so gospodarski pogoji iz člena 117(c) Uredbe (EGS) št. 2913/92, izpolnjeni za določene količine osnovnih izdelkov, ki so uporabljeni za izdelavo blaga. Te količine se določi s pomočjo bilance, ki jo sestavi Komisija na podlagi primerjave zahtevanih razpoložljivih sredstev s predvidenimi zahtevki za nadomestila, in zlasti ob upoštevanju predvidenega obsega izvozov zadevnega blaga ter položaja zadevnih osnovnih izdelkov na notranjem in zunanjem trgu. To bilanco, in s tem te količine, se redno pregleduje, da bi upoštevali razvoj na področju gospodarstva in zakonodaje.

Podrobna pravila za uporabo drugega pododstavka, ki omogočajo določiti osnovne proizvode, ki bodo uvoženi za postopke aktivnega oplemenitenja ter preveriti in načrtovati količine, jamčijo za večjo jasnost za izvajalce s predhodno objavo okvirnih uvoznih količin za posamezne skupne ureditve trga. Te se objavijo redno, odvisno od uporabe takih količin. Sprejmejo se podrobna pravila o uporabi skladno s postopkom iz člena 16.

Izraz osnovni proizvod, uporabljen v tem členu se nanaša na izdelke, navedene s tarifno številko v tabeli v Prilogi A, vključno z opombo 1 pod črto glede žit.

2. Količina blaga, uvožena za postopek aktivnega oplemenitenja, razen tiste iz drugega pododstavka odstavka 1, za katero zato ne velja dajatev, predvidena v členu 2, za namen ali zaradi izvoza drugega blaga, je tista, ki se dejansko uporablja pri izdelavi blaga.

▼B

Člen 12

▼M1 —————

▼B

2. Zaradi usklajevanja s sporazumi, ki jih sklene Skupnost, se lahko tabela 2 Priloge B spreminja po postopku iz člena 16.

▼M1

3. Komisija uskladi to uredbo ali dodatno sprejete uredbe z vsemi spremembami kombinirane nomenklature.

Člen 13

1. Ta člen velja za vso preferencialno trgovino, za katero določitev kmetijske komponente, po možnosti znižane v skladu s pogoji iz člena 7, ne temelji na dejanski vsebini iz člena 6(1)(a) in/ali za katero osnovni zneski ne temeljijo na razlikah v cenah iz člena 6(1)(b).

2. Značilnosti osnovnih proizvodov in količine osnovnih proizvodov, ki jih je treba upoštevati, so določene v Uredbi Komisije (ES) št. 1460/96 ( 10 ).

Vse dopolnitve in spremembe uredbe se sprejmejo v skladu s postopkom iz člena 16.

▼B

Člen 14

▼M1

1. Prag ali pragi, pod katerimi imajo kmetijske komponente, določene v skladu s členoma 6 in 7, vrednost nič, se določijo po postopku iz člena 16. Po istem postopku se lahko pod posebnimi pogoji, da bi preprečili ustvarjanje umetnih trgovinskih tokov, te kmetijske komponente ne uporabijo.

▼B

2. Cena na pragu, pod katero države članice lahko prenehajo določati zneske, ki se dodelijo ali zaračunajo po določilih te uredbe, v povezavi z določeno gospodarsko transakcijo, se lahko določi po postopku iz člena 16, če je bilanca teh zneskov nižja od cene na pragu.

▼M3 —————

▼M3

Člen 16

1. Komisiji pomaga odbor za horizontalna vprašanja glede trgovine s predelanimi kmetijskimi proizvodi, ki niso navedeni v Prilogi I (v nadaljnjem besedilu „Odbor“).

2. Pri sklicevanju na ta člen se uporabljata člena 4 in 7 Sklepa 1999/468/ES.

Obdobje iz člena 4(3) Sklepa 1999/468/ES je en mesec.

3. Komisija sprejme svoj poslovnik.

▼B

Člen 17

Odbor lahko pregleda tudi vse druge zadeve, ki mu jih predloži predsednik na svojo pobudo ali na zahtevo države članice.

▼M1

Člen 18

Da bi ohranili obstoječe sporazume, se ukrepi za uskladitev te uredbe z dopolnitvami in spremembami uredb o skupni ureditvi trga za kmetijske proizvode sprejmejo v skladu s postopkom iz člena 16.

▼B

Člen 19

Metode za kakovostno in količinsko analizo blaga in druge tehnične določbe, ki so potrebne za določitev blaga ali za določitev njegove sestave, se sprejmejo po postopku iz člena 10 Uredbe (ES) št. 2658/87.

Člen 20

Države članice sporočajo Komisiji potrebne podatke za izvajanje te uredbe, na eni strani o uvozu, izvozu in po potrebi celo o proizvodnji blaga, ter na drugi o sprejetih upravnih izvedbenih ukrepih. Izvedbene določbe za sporočanje teh podatkov se določijo po postopku iz člena 16.

Člen 21

Uredba (ES) št. 3033/80 se razveljavi s prvim januarjem. Sklicevanje na Uredbo (ES) št. 3033/80 se šteje kot sklicevanje na to uredbo.

Uredba (ES) št. 3034/80 se razveljavi z dnem uveljavitve uredbe, sprejete po členu 13.

Člen 22

1. Ta uredba začne veljati sedmi dan po objavi v Uradnem listu Evropskih skupnosti.

Uporablja se od 1. januarja 1994.

2. Uporaba te uredbe za kazeine iz tarifne oznake KN 3501 10 in za kazeinate in druge kazeinske derivate iz tarifne oznake KN 3501 90 90 se zadrži do drugačnega sklepa Sveta.

Ta uredba je v celoti zavezujoča in se neposredno uporablja v vseh državah članicah.









PRILOGA A







Seznam kmetijskih proizvodov, za katere se pri uvozu izravna razlika med cenami na svetovnem trgu in cenami na trgu Skupnosti (1) Tarifna oznaka KN Poimenovanje kmetijskih proizvodov 0401 Mleko in smetana, nekoncentrirana in brez dodanega sladkorja ali drugih sladil 0402 Mleko in smetana, koncentrirana ali z dodatkom sladkorja ali drugih sladil ex04 03 Pinjenec, kislo mleko, kisla smetana, jogurt, kefir in drugo fermentirano ali kislo mleko in smetana, koncentrirano ali ne, z dodatkom sladkorja ali drugih sladil, nearomatizirano ali z dodanim sadjem, lešniki ali kakavom 0404 Sirotka, koncentrirana ali ne, z dodatkom sladkorja ali drugih sladil; izdelki iz naravnih mlečnih sestavin z dodatkom sladkorja ali drugih sladil ali brez njih, ki niso navedeni ali zajeti na drugem mestu 0405 Maslo ter druge maščobe in olja, dobljeni iz mleka 0709 90 60 Sladka koruza, sveža ali ohlajena 0712 90 19 Sušena sladka koruza, cela, narezana na kose ali rezine, zdrobljena ali v prahu, vendar ne naprej pripravljena, razen hibridne sladke koruze za setev Poglavje 10 Žito (2) 1701 Sladkor iz sladkornega trsa in sladkorne pese ter kemično čista saharoza v trdnem stanju 1703 Melase, dobljene pri ekstrakciji ali rafiniranju sladkorja (1) Kmetijski proizvodi, ki se upoštevajo, če se uporabljajo v nespremenjenem stanju ali predelani ali za katere se šteje, da so bili uporabljeni pri proizvodnji proizvodov iz Preglednice 1 Priloge B. (2) Razen semenske pire iz tarifne oznake KN 1001 10 90, semenske hibridne koruze iz tarifne oznake KN 1005 10 11 do 1005 10 19, semenskega riža iz tarifne oznake KN 1006 10 10 in hibridov sorga za setev iz tarifne oznake KN 1007 00 10.

▼M2









PRILOGA B







TABELA 1 Tarifna oznaka Poimenovanje ex04 03 Pinjenec, kislo mleko, kisla smetana, jogurt, kefir in drugo fermentirano ali kislo mleko in smetana, koncentrirano ali ne, z dodatkom sladkorja ali drugih sladil ali aromatizirano ali z dodanim sadjem, lupinastim sadjem ali kakavom: 0403 10 51 do0403 10 99 – Jogurt, aromatiziran ali z dodatkom sadja, lupinastega sadja ali kakava 0403 90 71 do0403 90 99 – Drugo, aromatizirano ali z dodatkom sadja, lupinastega sadja ali kakava 0405 20 10 do0405 20 30 Mlečni namazi z 39 masnih % ali več, vendar manj kakor 75 masnih % maščobe 0710 40 00 Sladka koruza (nekuhana ali kuhana v pari ali vreli vodi), zamrznjena 0711 90 30 Sladka koruza, začasno konzervirana (npr. z žveplovim dioksidom, v slanici, žveplani vodi ali drugih raztopinah za konzerviranje), vendar kot taka neprimerna za takojšnjo prehrano ex15 17 Margarina; jedilne mešanice ali izdelki iz masti in olj živalskega ali rastlinskega izvora ali frakcij različnih masti in olj iz tega poglavja, razen jedilnih masti ali olj in njihovih frakcij iz tarifne oznake 1516: 1517 10 10 – Margarina, razen tekoče margarine, ki vsebuje več kakor 10 masnih % do vključno 15 masnih % mlečnih maščob 1517 90 10 – Drugo, ki vsebuje več kakor 10 masnih % do vključno 15 masnih % mlečnih maščob 1702 50 00 Kemično čista fruktoza ex17 04 Sladkorni proizvodi (vključno z belo čokolado), brez dodanega kakava; razen ekstrakta sladke koreninice, ki vsebuje več kakor 10 masnih % saharoze, vendar ne vsebuje drugih dodatkov iz tarifne oznake 1704 90 10 1806 Čokolada in druga živila, ki vsebujejo kakav ex19 01 Sladni ekstrakt; živila iz moke, zdroba, škroba in sladnega ekstrakta brez dodanega kakava ali z dodatkom manj kakor 40 masnih % kakava, izračunanega brez kakršnih koli maščob, ki niso navedena ali zajeta na drugem mestu; živila iz izdelkov iz tarifnih oznak 0401 in 0404 brez dodanega kakava ali z dodatkom manj kakor 5 masnih % kakava, izračunanega na podlagi brez kakršnih koli maščob, ki niso navedena ali zajeta na drugem mestu, razen izdelkov iz tarifne oznake 1901 90 91 ex19 02 Testenine, kuhane ali nekuhane ali polnjene (z mesom ali drugimi snovmi) ali drugače pripravljene, kakršne so špageti, makaroni, rezanci, lazanje, cmoki, ravioli, kaneloni, razen polnjenih testenin iz tarifnih oznak 1902 20 10 in 1902 20 30; kuskus, pripravljen ali nepripravljen 1903 00 00 Tapioka in njeni nadomestki, pripravljeni iz škroba, kot kosmiči, zrnca, perle, presevki in v podobnih oblikah 1904 Pripravljena živila, dobljena z nabrekanjem ali praženjem žita ali žitnih izdelkov (npr. koruzni kosmiči); žito (razen koruze) v zrnu ali kosmičih ali v drugi obliki (razen moke in zdroba), predkuhano ali drugače pripravljeno, ki ni navedeno ali zajeto na drugem mestu 1905 Kruh, pecivo, sladice, keksi in drugi pekovski izdelki z dodatkom kakava ali brez njega; hostije, prazne kapsule za farmacevtske proizvode, oblati za pečatenje, rižev papir in podobni izdelki 2001 90 30 Sladka koruza (Zea mays var. saccharata), pripravljena ali konzervirana v kisu ali ocetni kislini 2001 90 40 Jam, sladek krompir in podobni užitni deli rastlin, ki vsebujejo najmanj 5 masnih % škroba, pripravljeni ali konzervirani v kisu ali ocetni kislini 2004 10 91 Krompir, predelan v moko, zdrob ali kosmiče, pripravljen ali konzerviran drugače kakor v kisu ali ocetni kislini, zamrznjen, razen proizvodov iz tarifne oznake 2006 2004 90 10 Sladka koruza (Zea mays var. saccharata), pripravljena ali konzervirana drugače kakor v kisu ali ocetni kislini, zamrznjena, razen proizvodov iz tarifne oznake 2006 2005 20 10 Krompir, predelan v moko, zdrob ali kosmiče, pripravljen ali konzerviran drugače kakor v kisu ali ocetni kislini, nezamrznjen, razen proizvodov iz tarifne oznake 2006 2005 80 00 Sladka koruza (Zea mays var. saccharata), pripravljena ali konzervirana drugače kakor v kisu ali ocetni kislini, nezamrznjena, razen proizvodov iz tarifne oznake 2006 2008 99 85 Koruza, razen sladke koruze (Zea mays var. saccharata), drugače pripravljena ali konzervirana, brez dodanega alkohola ali sladkorja 2008 99 91 Jam, sladki krompir in podobni užitni deli rastlin, ki vsebujejo najmanj 5 masnih % škroba, drugače pripravljeni ali konzervirani, brez dodanega alkohola ali sladkorja 2101 12 98 Pripravki na osnovi kave 2101 20 98 Pripravki na osnovi čaja ali mate čaja 2101 30 19 Praženi kavni nadomestki, razen pražene cikorije 2101 30 99 Ekstrakti, esence in koncentrati praženih kavnih nadomestkov, razen pražene cikorije 2102 10 31 in2102 10 39 Pekovski kvas, suh ali ne 2105 00 Sladoled in druge ledene sladice z dodatkom kakava ali brez njega ex21 06 Živila, ki niso navedena in ne zajeta na drugem mestu, razen živil iz tarifnih oznak 2106 10 20, 2106 90 20 in 2106 90 92 in razen sladkornih sirupov z dodatnimi aromami ali obarvanih 2202 90 91 Vode, vključno z mineralnimi vodami in sodavicami, z dodanim sladkorjem ali drugimi sladili ali aromatizirane, in druge brezalkoholne pijače, razen sadnih in zelenjavnih sokov, ki so uvrščene v tarifno oznako 2009, ki vsebujejo proizvode iz tarifnih oznak 0401 do 0404, ali maščobe, pridobljene iz proizvodov iz tarifnih oznak 0401 do 0404 2905 43 00 Manitol 2905 44 D-glucitol (sorbitol) ex33 02 Mešanice dišečih sredstev in mešanice (vključno z alkoholnimi raztopinami) na osnovi enega ali več sredstev, ki se uporabljajo kot surovine v industriji; drugi pripravki na osnovi dišečih sredstev, ki se uporabljajo v proizvodnji pijač 3302 10 29 Drugo, kar se uporablja v industriji pijač, ki vsebuje vsa sredstva za dodajanje arome, značilne za pijačo, razen tistih, katerih dejanska alkoholna vsebnost ne presega 0,5 vol. %, razen tistih iz tarifne oznake 3302 10 21 ex35 01 Kazein, kazeinati in drugi kazeinski derivati ex35 05 10 Dekstrini in druge vrste modificiranega škroba, razen esterificiranega in eterificiranega iz tarifne oznake 3505 10 50 3505 20 Lepila na osnovi škroba, dekstrinov ali drugih vrst modificiranega škroba 3809 10 Sredstva za dodelavo, nosilci barv za pospeševanje barvanja ali fiksiranja barv ter drugi proizvodi in pripravki (npr. sredstva za apreturo in jedkanje) na osnovi škrobnih snovi, ki se uporabljajo v tekstilni, papirni, usnjarski in podobnih industrijah, ki niso navedeni in ne zajeti na drugem mestu 3824 60 Sorbitol, razen sorbitola iz tarifne oznake 2905 44







TABELA 2 Tarifna oznaka Poimenovanje ex05 05 Koža in drugi deli ptic, s perjem ali puhom, perje in deli perja (z odrezanimi ali neodrezanimi robovi) ter puh, ki niso vnaprej obdelani, razen s čiščenjem, dezinficiranjem ali pripravljanjem za konzerviranje; prah in odpadki perja ali delov perja: 0505 10 90 – Vrsta perja, ki se uporablja za polnjenje; puh, razen surovega 0505 90 – Drugo 0509 00 90 Naravne spužve živalskega izvora, razen surovih 1212 20 00 Morske alge in druge alge, sveže, ohlajene, zamrznjene ali sušene, zmlete ali nezmlete ex13 02 Rastlinski sokovi in ekstrakti iz sladkih koreninic, hmelja, bolhača ali rastlinskih korenin, ki vsebujejo rotenon 1302 19 30 Mešanice zelenjavnih ekstraktov za proizvodnjo pijač ali pripravo hrane 1302 19 91 Druge, medicinske ex13 02 20 Pektati 1302 31 00 Agar-agar, modificiran ali nemodificiran 1302 32 10 Sluzi in sredstva za zgoščevanje, ekstrahirani iz rožičev ali rožičevih semen, modificirani ali nemodificirani 1505 Maščobe iz volne in mastne snovi, dobljene iz teh maščob (vključno z lanolinom) 1506 Druge masti in olja živalskega izvora ter njihove frakcije, prečiščene ali neprečiščene, toda kemično nemodificirane 1515 60 Jojobino olje in njegove frakcije, prečiščeno ali neprečiščeno, toda kemično nemodificirano 1516 20 10 Hidrogensko ricinusovo olje, tako imenovani „opalni vosek“ 1517 90 93 Užitne mešanice ali pripravki, ki se uporabljajo pri podmazovanju kalupov ex15 18 Živalske in rastlinske masti in olja ter njihove frakcije, kuhani, oksidirani, dehidrirani, žveplani, pihani, polimerizirani s segrevanjem v vakuumu ali v inertnem plinu ali drugače kemično modificirani, razen tistih iz tarifne oznake 1516; mešanice in preparati iz živalskih in rastlinskih masti ter olj ali iz frakcije različnih masti ali olj iz tega poglavja, neustrezni za prehrano, ki niso omenjeni in ne zajeti na drugem mestu; razen olj iz tarifnih oznak 1518 00 31 in 1518 00 39 1520 00 00 Glicerin, nerafiniran; glicerinske vode in glicerinski lugi 1521 Rastlinski voski (razen trigliceridov), čebelji vosek, voski drugih insektov in spermaceti, rafinirani ali nerafinirani, barvani ali nebarvani 1522 00 10 Degras 1702 90 10 Kemično čista maltoza 1704 90 10 Ekstrakt sladke koreninice (likviricije), ki vsebuje 10 masnih % saharoze ali več, vendar ne vsebuje drugih dodatkov 1803 Kakavova masa, razmaščena ali nerazmaščena 1804 00 00 Kakavovo maslo, maščobe in olja 1805 00 00 Kakav v prahu, brez dodatka sladkorja ali drugih sladil 2001 90 60 Palmova jedra, pripravljena ali konzervirana v kisu ali ocetni kislini ex20 08 Sadje, lupinasto sadje in drugi užitni deli rastlin, drugače pripravljeni ali konzervirani, z dodatkom sladkorja ali drugih sladil ali alkohola ali brez, ki niso navedeni in ne zajeti na drugem mestu: 2008 11 10 – Kikirikijevo maslo 2008 91 00 – Palmova jedra ex21 01 Ekstrakti, esence in koncentrati kave, pravega čaja ali mate čaja ter pripravki na osnovi teh proizvodov; pražena cikorija, ekstrakti, esence ali koncentrati pražene cikorije, razen pripravkov iz tarifnih oznak 2101 12 98, 2101 20 98, 2101 30 19 in 2101 30 99 2102 10 Aktivni kvas: 2102 10 10 – Kultura kvasa 2102 10 90 – Drugo, razen pekovskega kvasa 2102 20 Neaktivni kvas; drugi enocelični mikroorganizmi, mrtvi 2102 30 00 Pripravljeni pecilni praški 2103 Pripravki za omake in pripravljene omake; mešane začimbe in mešana začimbna sredstva; gorčična moka in zdrob ter pripravljena gorčica 2104 Juhe in ragu juhe ter pripravki za te juhe; homogenizirana sestavljena živila ex21 06 Živila, ki niso navedena in ne zajeta na drugem mestu: 2106 10 – Beljakovinski koncentrati in teksturirane beljakovinske snovi: 2106 10 20 – – Brez mlečnih maščob, saharoze, izoglukoze, glukoze ali škroba ali ki vsebujejo manj kakor 1,5 masnih % mlečnih maščob, 5 masnih % saharoze ali izoglukoze, 5 masnih % glukoze ali škroba 2106 90 – Drugo: 2106 90 20 – – Sestavljeni alkoholni pripravki, ki se uporabljajo v proizvodnji pijač, razen tistih na osnovi dišečih sredstev 2106 90 92 – – Drugi pripravki brez mlečnih maščob, saharoze, izoglukoze, glukoze ali škroba ali ki vsebujejo manj kakor 1,5 masnih % mlečnih maščob, 5 masnih % saharoze ali izoglukoze, 5 masnih % glukoze ali škroba 2201 10 Vode, vključno z naravnimi in umetnimi mineralnimi vodami ter sodavicami, brez sladkorja ali drugih sladil ali sredstev za aromatiziranje 2202 10 00 Vode, vključno z mineralnimi vodami ter sodavicami, s sladkorjem ali drugimi sladili ali sredstvi za aromatiziranje 2202 90 10 Druge brezalkoholne pijače, razen sadnih in zelenjavnih sokov, ki so uvrščeni v tarifno oznako 2009, ki ne vsebujejo proizvodov iz tarifnih oznak 0401 do 0404 ali maščob, pridobljenih iz proizvodov iz tarifnih oznak 0401 do 0404 2203 00 Pivo iz slada 2205 Vermut in drugo vino iz svežega grozdja, aromatizirano z rastlinami ali sredstvi za aromatiziranje ex22 07 Nedenaturiran etanol, z vsebnostjo 80 vol. % ali več; etanol in drugi denaturirani alkoholi, s katero koli vsebnostjo alkohola, razen alkohola, pridobljenega iz kmetijskih proizvodov iz Priloge II k Pogodbi EGS ex22 08 Nedenaturirani etanol, z vsebnostjo manj kakor 80 vol. %, ki ni pridobljen iz kmetijskih proizvodov iz Priloge II k Pogodbi EGS; žganje, likerji in druge alkoholne pijače 2402 Cigare, cigarilosi in cigarete iz tobaka in tobačnega nadomestka 2403 Drug predelani tobak in tobačni nadomestki; „homogenizirani“ ali „rekonstruirani“ tobak; tobakovi ekstrakti in sokovi 3301 90 21 Ekstrahirane oleo-smole sladkih koreninic in hmelja 3301 90 29 Ekstrahirane oleo-smole iz bolhača ali rastlinskih korenin, ki vsebujejo rotenon; mešanice zelenjavnih ekstraktov za proizvodnjo pijač ali pripravo hrane 3301 90 31 Druge ekstrahirane oleo-smole: zdravilne ex33 02 Mešanice dišav in mešanice (vključno alkoholne raztopine) na osnovi ene ali več teh snovi, ki se uporabljajo kot surovine v industriji; drugi pripravki na osnovi dišav vrst, ki se uporabljajo v proizvodnji pijač: 3302 10 21 Za uporabo v industriji hrane in pijač, z vsemi sredstvi za aromatiziranje, ki so značilna za pijačo, razen tistih, katerih alkoholna vsebnost ne presega 0,5 vol. %, brez mlečnih maščob, saharoze, izoglukoze, glukoze ali škroba ali ki vsebujejo manj kakor 1,5 masnih % mlečnih maščob, 5 masnih % saharoze ali izoglukoze, 5 masnih % glukoze ali škroba 3823 Industrijske monokarboksilne maščobne kisline; kisla olja iz rafinacije, industrijski maščobni alkoholi

▼M1









PRILOGA C







Tarifna oznaka KN Poimenovanje 0403 10 51 do0403 10 99 Jogurt, aromatiziran ali z dodatkom sadja, lešnikov ali kakava 0403 10 71 do0403 90 99 Pinjenec, kislo mleko in kisla smetana, kefir in drugo fermentirano ali kislo mleko z dodanim sadjem, lupinastim sadjem ali kakavom 0710 40 Sladka koruza (nekuhana ali kuhana v pari ali vreli vodi), zamrznjena 0711 90 30 Sladka koruza, začasno konzervirana (npr. z žveplovim dioksidom, v slanici, žveplani vodi ali drugih raztopinah za konzerviranje), vendar neprimerna za takojšnjo prehrano 1517 10 10 Margarina, razen tekoče margarine, ki vsebuje več kakor 10 in ne več kakor 15 masnih % mlečnih maščob 1517 90 10 Druge jedilne mešanice ali pripravki iz živalskih in rastlinskih masti ali olj ali frakcij različnih masti ali olj iz tega poglavja, razen jedilnih masti ali olj ali frakcij iz tarifne oznake 1516, ki vsebujejo več kakor 10 in ne več kakor 15 masnih % mlečnih maščob 1702 50 00 Kemično čista fruktoza 2005 80 00 Sladka koruza (Zea mays var. saccharata), ki ni pripravljena ali konzervirana v kisu ali ocetni kislini, nezamrznjena 2905 43 00 Manitol: D-glucitol (sorbitol): – v vodni raztopini 2905 44 11 – – ki vsebuje največ 2 masna % D-manitola, izračunanega na osnovi vsebnosti D-glucitola 2905 44 19 – – drugo – drugo: 2905 44 91 – – ki vsebuje največ 2 masna % D-manitola, izračunanega na osnovi vsebnosti D-glucitola 2905 44 99 – – drugo 3505 10 10 Dekstrin 3505 10 92 Drugi modificirani škrobi razen esterificiranih in eterificiranih škrobov, amilomerov, kadeksomerov, krilanomerov in eldeksomerov Lepila na osnovi škroba ali dekstrina ali drugega modificiranega škroba: 3505 20 10 – ki vsebujejo manj kakor 25 masnih % škroba ali dekstrina ali drugega modificiranega škroba 3505 20 30 – ki vsebujejo 25 masnih % ali več, vendar manj kakor 55 masnih % škroba ali dekstrina ali drugega modificiranega škroba 3505 20 50 – ki vsebujejo 55 masnih % ali več, vendar manj kakor 80 masnih % škroba ali dekstrina ali drugega modificiranega škroba 3505 20 90 – ki vsebujejo 80 masnih % ali več škroba ali dekstrina ali drugega modificiranega škroba Sredstva za dodelavo, nosilci barv, sredstva za pospeševanje barvanja in fiksiranja barv ter drugi proizvodi in pripravki (npr. sredstva za apreturo in jedkanje) na osnovi škrobnih snovi, ki se uporabljajo v tekstilni, papirni, usnjarski in podobni industriji ter niso navedeni in ne zajeti na drugem mestu 3809 10 10 – ki vsebujejo manj kakor 55 masnih % takih sredstev 3809 10 30 – ki vsebujejo 55 masnih % ali več takih sredstev, vendar manj kakor 70 masnih % 3809 10 50 – ki vsebujejo 70 masnih % ali več takih sredstev, vendar manj kakor 83 masnih % 3809 10 90 – ki vsebujejo 83 masnih % ali več takih sredstev Sorbitol razen sorbitola iz tarifne oznake KN 2905 44:: – v vodni raztopini 3824 60 11 – – ki vsebuje največ 2 masna % D-manitola, izračunanega na osnovi vsebnosti D-glucitola 3824 60 19 – – drugo – drugo: 3824 60 91 – – ki vsebuje največ 2 masna % D-manitola, izračunanega na osnovi vsebnosti D-glucitola 3824 60 99 – – drugo